Victor, episcopus, servus servorum Dei, dilecto filio Hugoni, abbati monasterii Sancti Petri Balmensis, ejusque successoribus regulariter instituendis in proprii. Officii nostri nos hortatur auctoritas pro ecclesiarum statu et earum quieti et utilitati, auxiliante Domino, salubriter providere, dignumque et honestati conveniens esse dignoscitur, ut qui ad ipsarum regimen assumpti sumus, eas et a pravorum hominum nequitia tueamur et apostolice sedis patrocinio foveamus. Eapropter, dilecti in Domino filii, vestris postulationibus clementer annuimus, et prefatum monasterium, in quo divino mancipati estis obsequio, ad exemplar predecessorum nostrorum Urbani, Paschalis, Calixti, Innocencii et Lucii, Romanorum pontificum, sub beati Petri et nostra protectione suscipimus, et presentis scripti privilegio communimus, et ab omni obedientia et subjectione Cluniacensis ecclesie omnino absolvimus, et in abbatiam restituimus atque in pristina et antiqua libertate, sicut a primis fundatoribus cognoscitur fuisse fundatum et ordinatum, cunctis de cetero temporibus esse aut permanere censemus, statuentes ut quascumque possessiones, quecumque bona idem monasterium inpresentiarum juste et canonice possidet aut in futurum concessione pontificum, largitione regum vel principum, oblatione fidelium seu aliis justis modis, Deo propitio, poterit adipisci, firma vobis, vestrisque successoribus et illibata permaneant; in quibus, hec propriis duximus exprimenda vocabulis: ecclesiam Sancti Johannis Balme cum capella Crancet, ecclesiam Sancte Marie Grandis Fontis cum libertate; ecclesiam Sancti Petri Gaude cum capella et appendiciis earum; ecclesiam Sancte Marie infra urbem Vesuntinam, que vocatur Jusanum monasterium cum libertate et appendiciis suis; ecclesiam Sancti Eugendi Œtice cum appendiciis suis; ecclesiam Sancti Lauteni et villam cum appendiciis suis; ecclesiam Sancti Gervasii Victoris; ecclesiam Sancti Nicolai Carneti, ecclesiam Laviniaci, ecclesiam Montishuini, et villas earum; ecclesias Cavaniaci, Brariaci, Canaviaci, et villas cum appendiciis earum; ecclesiam Sancti Desiderati Ledonensis cum appendiciis suis; ecclesiam Sisinciaci, Larnaci, Desnensis, cum appendiciis earum; ecclesiam Dombrensem, ecclesiam de Ubers, Montis Tolose, Asnensis, Montis Alacris, Neblensis castri, cum appendiciis earum; ecclesiam Sarmacie, Sabonarie, Alefracte, Cortennie, Mulnet, Biviliaci, cum appendiciis earum; ecclesiam Sancti Mauricii et Sancti Germani Grausonis; ecclesiam Bamensis, Bellimontis, Montis Relanis, Esthiconis, Ratcenati, Gelaversis, Beneventi, cum appendiciis suis; ecclesiam Bellevavre, Ciensis ville, cum capella castri, Sancti Reneberti, Sancti Stephani de Ponte, Domni Petri de Arliaco, cum appendiciis earum; ecclesiam Poloniaci, cum capella Mariaci; Platani, cum capella Sancti Saviniani; ecclesiam Solciaci, Aquensis, Spictensis; ecclesiam de Ansarno, de Miseriaco, de Buxeriaco, cum appendiciis earum; ecclesiam que vocatur Cappella; ecclesiam de Freterens; ecclesiam de Frangiaco, de Saviniaco, de Condamina, cum appendiciis earum; cappellam Montis Moreti; cappellam Sancti Jangulfi; cappellam Melciaci, cum appendiciis earum; ecclesiam Sancti Mauri, cum cappella Noviaci, cum cappella Bornaci; ecclesiam de Vieria; ecclesiam de Bavenens; ecclesiam de Valdrei; ecclesiam de Mons, cum appendiciis earum; ecclesiam de Viliaco; ecclesiam de Brunens; ecclesiam de Villare Roolt, cum appendiciis earum; ecclesiam de Cappella Vilenti; ecclesiam de Bleterens, cum appendiciis earum; ecclesiam de Ulere; ecclesiam Sancte Agnetis; ecclesiam Sancti Sulpicii; ecclesias de Nancia, de Cogia; ecclesiam de Reta; ecclesiam de Fai; cappellam Sancti Leodegarii; ecclesiam de Bavenens; ecclesiam Solloniaci; ecclesiam de Nulliaco; ecclesiam de Corlaoult; ecclesiam de Citey; ecclesiam de Corlent; ecclesiam de Trivas; ecclesiam Sancti Georgii; ecclesiam de Vincella; ecclesiam de Montangey; ecclesiam de Viller Rostay; ecclesiam Sancti Stephani supra Ledonem, cum cappella de Verroi, cum cappella de Publi; ecclesiam de Brunens, cum appendiciis earum; ecclesiam de Vuers; paratas ecclesiarum quas bone memorie Ansericus, Bisuntinus a[r]chiepiscopus, Balmensi monasterio rationabiliter contulit; dona comitum Burgundie, Rainaldi videlicet et Willelmi, fratris sui, et antecessorum suorum, scilicet: homines, baiernas, furnos, domos, cum appendiciis suis, tam in vico Ledonensi quam in aliis locis, potestatem ecclesie Grandis Fontis et baiernas Salini ad eam pertinentes, cum appendiciis suis, libertatem Gaudensis potestatis a prefatis comitibus ei concessam, vendas Ledonis, quas Guillelmus comes Balmensi monasterio contulit. Decernimus ergo, ut nulli omnino hominum liceat prefatum monasterium temere perturbare, aut omnes possessiones auferre, vel ablatas retinere, seu quibuslibet vexationibus fatiguare, sed omnia integra conserventur eorum pro quorum gubernatione et sustentatione concessa sunt usibus omnibus profutura, salva diocesani episcopi canonica justitia et apostolice sedis auctoritate. Si qua igitur, etc. Ego Victor, catholice ecclesie episcopus, subscripsi. Ego Hubaldus, Tusculanus episcopus, subscripsi. Ego Johannes, presbiter cardinalis tituli Pastoris, subscripsi. Ego Landus, diaconus cardinalis Sancti Angeli, subscripsi. Ego Gerardus, diaconus cardinalis Sancti Georgii ad velum aureum, subscripsi. Datum apud Faverniacum, per manum Johannis, sancte Romane ecclesie presbiteri cardinalis et cancellarii, VI kalendas octobris, indictione X, incarnationis Dominice anno Mº Cº LXº IIº, pontificatus vero Domini Victoris pape IIII anno IIIº. — Collatio facta est altero originali sano et integro, non viciato, non cancellato, sumpta per nos. (Signé) G. FIGUL., et SY. BULLANDI, avec paraphes.